Το ***Ταμπού*** (ιαπωνικά: 御法度) είναι μια Ιαπωνική ταινία του 1999 σε σκηνοθεσία του Ναγκίσα Όσιμα. Θέμα της ταινίας είναι η ομοφυλοφιλία στις τάξεις του αστυνομικού σώματος των Σινσενγκούμι κατά την περίοδο του μπακουμάτσου, το τέλος της περιόδου των σαμουράι στα μέσα του 19ου αιώνα.

Πλοκή
-----

Στην αρχή της ταινίας, ο νεαρός και όμορφος Κανό Sōzaburō (Ριουχέι Ματσούντα) γίνεται δεκτός στους Σινσενγκούμι, ένα ελίτ σώμα σαμουράι με επικεφαλής τον Κοντό Ισάμι (Γιόιτσι Σάι) που έχει σκοπό να υπερασπιστεί το σογκουνάτο Τοκουγκάβα ενάντια στις μεταρρυθμιστικές δυνάμεις. Ο Κανό είναι πολύ επιδέξιος ξιφομάχος, αλλά η εμφάνισή του που κάνει πολλούς από τους άλλους στην (αυστηρά ανδρική) ομάδα, τόσο μαθητές όσο και ανωτέρους του, να έλκονται από αυτόν, δημιουργώντας ένταση στην ομάδα των ανθρώπων που ανταγωνίζονται για να κερδίσουν την προτίμηση του Κανό.

Ηθοποιοί
--------

* Τακέσι Κιτάνο ως υποδιοικητής
* Ριουχέι Ματσούντα ως Κανό Σοζαμπούρο
* Σίντζι Τακέντα ως ταγματάρχης Οκίτα Σότζι
* Ταντανόμπου Ασάνο ως Χιόζο Τασίρο
* Γιόιτσι Σάι ως Διοικητής Κοντό Ισάμι
* Κότζι Ματόμπα ως Σουγκάνο Χεϊμπέι

Παραγωγή
--------

Ο αρχικός τίτλος της ταινίας, *γκοχάτο*, είναι ένας παλιομοδίτικος όρος που μπορεί να μεταφραστεί ως "ενάντια στον νόμο". Στις μέρες μας, το *γκοχάτο* μπορεί να μεταφραστεί ως "αυστηρά απαγορευμένο" ή ως "ταμπού". 

Κατά τη διάρκεια των γυρισμάτων του *Ταμπού*, ο ηθοποιός Ριουχέι Ματσούντα ήταν δεκαέξι ετών. 

Η ταινία ήταν η τελευταία που σκηνοθέτησε ο Ναγκίσα Όσιμα.

Υποδοχή
-------

Ο Ρότζερ Ίμπερτ γράφει ότι "Το *Ταμπού* δεν είναι μια εντελώς επιτυχημένη ταινία, αλλά δεν είναι βαρετή."  Ο Πίτερ Μπράντσο από την εφημερίδα *The Guardian* αναφέρει ότι είναι «μια ταινία που για κάποιους θα είναι τρομερά αδιαπέραστη, αλλά είναι αναμφισβήτητα το έργο ενός κορυφαίου σκηνοθέτη και ένα έργο τεράστιας παραδοξότητας και γοητείας».  Η ταινία έχει βαθμολογία 71% στον ιστότοπο κριτικών Rotten Tomatoes. 

Το *Ταμπού* γνώρισε οικονομική επιτυχία στην Ιαπωνία, κερδίζοντας 1,01 δισεκατομμύρια γιεν και έγινε μία από τις ταινίες με τις υψηλότερες εισπράξεις της χρονιάς.  Η ταινία κυκλοφόρησε για περιορισμένο διάστημα στις κινηματογραφικές αίθουσες στη Βόρεια Αμερική, όπου έκανε εισπράξεις 114.425 δολαρίων.

Βίντεο
------

Από τον Ιούλιο του 2020 έως τον Ιούνιο του 2021, το Criterion Channel μετέδιδεε την ταινία ως μέρος της συλλογής μεγάλου μήκους "Μουσική του Ρουίτσι Σακαμότο".

Διακρίσεις
----------

Η ταινία προτάθηκε για τον Χρυσό Φοίνικα στο Φεστιβάλ των Καννών το 2000,  αλλά έχασε από το *Χορεύοντας στο σκοτάδι* του Λαρς φον Τρίερ.

Το *Ταμπού* κέρδισε τέσσερα βραβεία Blue Ribbon το 2000: Καλύτερης Σκηνοθεσίας για τον Ναγκίσα Όσιμα, Καλύτερης Ταινίας, Καλύτερου Νέου Ηθοποιού για τον Ριουχέι Ματσούντα και Καλύτερου Β' Ανδρικού Ρόλου για τον Σίντζι Τακέντα.

Ο Ριουχέι Ματσούντα κέρδισε το 2000 το βραβείο της Ιαπωνικής Ακαδημίας ως Πρωτοεμφανιζόμενος Ηθοποιός της Χρονιάς, ενώ η ταινία ήταν υποψήφια σε άλλες εννέα κατηγορίες. Ο Ματσούντα κέρδισε επίσης στην κατηγορία Καλύτερου Νέου Ηθοποιού στα Βραβεία Kinema Junpo το 2001, καθώς και το βραβείο καλύτερου νέου ταλέντου στο Φεστιβάλ Κινηματογράφου της Γιοκοχάμα το 2001.

Ο Ταντανόμπου Ασάνο κέρδισε το βραβείο Καλύτερου Β' Ανδρικού Ρόλου στα Βραβεία Κινηματογράφου Hochi το 2000.

Σημειώσεις
----------

* Thompson, Nathaniel (2006) [2002]. *DVD Delirium: The International Guide to Weird and Wonderful Films on DVD; Volume 1 Redux*. Godalming, England: FAB Press. σελίδες 331–332. ISBN 1-903254-39-6.

Παραπομπές
----------

 

1. 1 2 3 4  stopklatka.pl/film/tabu-1999. Ανακτήθηκε στις 18  Απριλίου 2016.
2. 1 2  www.filmaffinity.com/es/film575351.html. Ανακτήθηκε στις 18  Απριλίου 2016.
3. 1 2 3 4 5  www.imdb.com/title/tt0213682/. Ανακτήθηκε στις 18  Απριλίου 2016.
4. ↑  *Freebase Data Dumps*. Google.
5. ↑  «TABOO». Ανακτήθηκε στις 27 Απριλίου 2013.
6. ↑  Bradshaw, Peter (3 August 2001). «Gohatto Nagisa Oshima's gay samurai drama holds enormous charm». *The Guardian* (London).. Ανακτήθηκε στις 27 April 2013.
7. ↑  «Taboo».
8. ↑  «Archived copy». Αρχειοθετήθηκε από το πρωτότυπο στις 15 Δεκεμβρίου 2009. Ανακτήθηκε στις 13 Μαΐου 2008.
9. ↑  «Taboo».
10. ↑  «The Criterion Channel's July 2020 Lineup». The Criterion Channel. Ιουνίου 2020.
11. ↑  «Festival de Cannes: Taboo». *festival-cannes.com*. Αρχειοθετήθηκε από το πρωτότυπο στις 8 Μαρτίου 2012. Ανακτήθηκε στις 11 Οκτωβρίου 2009.

Εξωτερικοί σύνδεσμοι
--------------------

* *Ταμπού*   στην IMDb
* **Ταμπού** στο AllMovie